Lav et referat af nedenstående tekst:

Tekst:
Allerede i onsdags kunne TV2 Nord fortælle, at verdens største skib, Pioneering Spirit, der er 477 meter langt, lå ud for Frederikshavn og var i gang med at laste en del af fundamentet fra Tyra-feltet over på en pram. Nu bekræfter MARS over for Kanal Frederikshavn , at firmaet skal stå for ophugning og genanvendelse af platformens ’fødder.’ Arbejde til 60 mand Et arbejde, der kommer til at tage op mod fire måneder, og som giver arbejde til 60 mand. - Vi er stolte over, at Allseas og Total har valgt os til denne opgave, siger Kim Thygesen, der er direktør i Modern American Recycling Services (M.A.R.S.) i Frederikshavn, til Kanal Frederikshavn og tilføjer: - Prammen Iron Lady skal ligge i havnen de næste fire-seks uger, hvor de to Jackets skal løftes i land, fortæller Kim Thygesen. Pioneering Spirit har tidligere afleveret de to store boreplatforme Tyra Øst og Tyra Nord i Frederikshavn til ophugningsfirmaet M.A.R.S. Nyheden om den store ordre kommer bare få dage efter, at det blev meldt ud, at 275 slagerimedarbejdere i Frederikshavn Kommune står til at blive fyret. Det er Danish Crowns afdeling i Sæby, som skærer drastisk i antallet af medarbejdere.

Referat:
Genanvendelsesvirksomheden M.A.R.S, der holder til i Frederikshavn, bekræfter nu, at de har landet en ny kæmpeordre.